
                                                                     Anexă la H.C.L. nr. ....... din ..............................

PROTOCOL DE COLABORARE

încheiat azi, _____________,

la sediul Primăriei comunei Cernești, pentru realizarea lucrărilor de reprofilare-decolmatare a cursului de apă Bloaja în comuna Cernești, jud. Maramureş
În temeiul Legii Apelor nr. 107/1996, reactualizată cu modificările şi completările ulterioare, art. 2, lit. a) și b); art. 3, alin. 1), alin. 1^1); art. 4, alin. 2); art 34, alin.4); O.G. 21/2002 - privind gospodărirea localităților urbane și rurale, art. 8, lit. k); H.G. 1176/2005 - privind aprobarea statutului de organizare și funcționare a Administrației Naționale “Apele Romane” art. 5, alin. 1), 2), 3), 10); art. 8, alin. 1) pct. (1); Ordinul comun nr. 459/78/2019 al M.A.P. și M.A.I. – cap. II, art. 41, lit. (a).

Având în vedere solicitarea înregistrată la Sistemul de Gospodărire a Apelor Maramureș cu nr. 526/04.02.2021 privind decolmatarea și reprofilarea unui tronson de curs de apă al râului Bloaja în comuna Cernești, jud. Maramureș. 

Ținând cont de Hotărârea de Consiliu Local  nr. _______________________, prin care se aprobă încheierea unui protocol de colaborare între Primăria comunei Cernești și Administrația Bazinală de Apă Someș-Tisa prin Sistemul de Gospodărire a Apelor Maramureș;


1. PĂRŢI

Administraţia Bazinală de Apă Someş-Tisa prin Sistemul de Gospodărire a Apelor Maramureş cu sediul în Baia Mare, str. Hortensiei nr. 2A, jud. Maramureş, tel: 0262 225044; fax: 0262 226266; reprezentată prin director - ing. Andrei Dan ENACHE,

Primăria comunei Cernești, judeţul Maramureş, tel. 0262-382144, reprezentată prin primar – Mircea Aurel DEAC.

2. OBIECTUL PROTOCOLULUI
Executarea lucrărilor de reprofilare-decolmatare a unui tronson de curs de apă râu Bloaja, pe teritoriul comunei Cernești, ca acţiune preventivă de apărare împotriva inundaţiilor.

3. DURATA PROTOCOLULUI

Prezentul protocol de colaborare produce efecte începând cu data de ....................... până la data de ......................
Protocolul de colaborare poate fi prelungit prin act adițional, cu acordul ambelor părți.

4. OBLIGAŢIILE PĂRŢILOR

4.1. Sistemul de Gospodărire a Apelor Maramureş se obligă:

· să întocmească documentaţia tehnică privind lucrările de reprofilare-decolmatare a cursului de apă Bloaja în comuna Cernești, jud. Maramureş;

· să execute lucrările prevăzute în cadrul documentaţiei;
· să pună la dispoziţie structura de utilaje terasiere necesare execuţiei lucrărilor;
· să asigure asistenţa tehnică la execuţia lucrărilor.



4.2. Primăria comunei Cernești se obligă:

· să asigure documente justificative din care să rezulte cantitatea şi valoarea bunurilor puse la dispoziţie cu titlu gratuit;

· să asigure transportul utilajelor la locul de muncă şi retur;

· să asigure accesul pe terenurile limitrofe (acorduri deținători terenuri, acorduri organe silvice pentru defrișare și defrișarea propriu-zisă pe aliniamentul lucrărilor) cursului de apă în vederea executării lucrărilor;

· să efectueze lucrări de defrişare şi doborâri de arbori pe toată lungimea cursului de apă unde se execută recalibrarea acestuia;

· să asigure carburantul necesar pentru funcționarea utilajelor terasiere în vedera execuției lucrărilor de decolmatare/ reprofilare, conform documentației de execuție;

· să asigure paza utilajului/utilajelor după orele de lucru, între ora 1600 și ora 730 şi  24h din 24 h în zilele de repaus/sărbători legale, în baza procesului verbal de predare-primire încheiat zilnic între persoanele împuternicite din partea ambelor părți;

· orice pagubă provocată utilajului/utilajelor terasiere pe timpul când paza este asigurată de personalul desemnat de Primăria comunei Cernești, va fi suportată de către aceasta;

· să asigure cazarea mecanicului de utilaj, în caz de necesitate;

· să asigure persoană responsabilă cu urmărirea realizării lucrărilor de decolmatare;

· acordul în scris al deținătorilor rețelelor edilitare traversate și acceptul realizării rampei de acces a utilajului în albia minoră.

4.3. Obligaţii comune:

a) respectarea normativelor de SSM şi SU corespuzătoare condiţiilor de lucru;

b) respectarea documentaţiei tehnice care stă la baza execuţiei lucrărilor;

c) respectarea dispoziţiilor de lucru ale responsabilului de formaţie şi şefului de sistem hidrotehnic, responsabili pentru buna execuţie a lucrărilor.

4.4. DOCUMENTELE PROTOCOLULUI

1. documentația de execuţie

2. listele  de  cantităţi  de  lucrări  pe  obiecte  şi  categorii  de  lucrări.
5. ÎNCETAREA ȘI DENUNȚAREA PROTOCOLULUI DE COLABORARE
1. Prezentul Protocol încetează la data expirării duratei prevăzute la art. 3 sau prin acordul scris al părților.
2. Nerespectarea prevederilor prezentului Protocol de colaborare de către una dintre părți duce la denunțarea unilaterală de către oricare dintre acestea, cu notificarea prealabilă a celeilalte părți, prin scrisoare recomandată cu confirmare de primire.
3. Prezentul Protocol încetează de plin drept la 30 de zile calendaristice de la data primirii notificării transmise de cealaltă parte.
4. Orice angajamente încheiate în baza prezentului Protocol anterior denunțării unilaterale rămân în vigoare până la finalizarea acestora.
6. DISPOZIȚII FINALE

1. Părțile semnatare se obligă să ducă la îndeplinire, în mod necondiționat, prevederile prezentului protocol de colaborare, în vederea realizării obiectivului propus. La finalizarea lucrărilor se va întocmi un Proces verbal de recepție a lucrării, semnat de reprezentanții ambelor părți.

2. Primăria comunei Cernești va fi responsabilă de orice prejudiciu adus riveranilor pe durata execuției lucrărilor provizorii, cât și după finalizarea lor, eventualele sesizări ale cetățenilor din localitate legate de problemele ce apar pe cursul de apă râu Bloaja, în zona ce face obiectul prezentului protocol de colaborare, vor fi soluționate de către aceasta.

3. Administrația Bazinală de Apă Someș-Tisa prin Sistemul de Gospodărire a Apelor Maramureș va fi exonerată de orice răspundere, în cazul în care lucrările provizorii de recalibrare/decolmatare vor fi afectate de viituri.

4. Administrația Bazinală de Apă Someș-Tisa prin Sistemul de Gospodărire a Apelor Maramureș va fi exonerată de orice răspundere în cazul în care lucrările provizorii de recalibrare/decolmatare nu pot fi finalizate datorită condițiilor meteorologice nefavorabile pe perioada de valabilitate a prezentului protocol.

5. Eventualele litigii care s-ar putea ivi în legătură cu prezentul protocol vor fi soluţionate pe cale amiabilă, iar dacă acest lucru nu este posibil, se va apela pentru soluţionare la instanţa judecătorească competentă - Judecătoria Baia Mare.

6. Neîndeplinirea de către una dintre părti a uneia dintre obligațiile asumate, atrage după sine rezilierea prezentului protocol.

7. Pentru ducerea la îndeplinire a prezentului protocol de colaborare nu poate interveni o terță persoană fizică sau juridică.








Părţile au înţeles să încheie prezentul protocol de colaborare în 2 (două) exemplare originale, câte unul pentru fiecare parte, cele 2 exemplare fiind egal valabile.    

A.B.A. SOMEŞ-TISA                                                                    
S.G.A. MARAMUREŞ                                                                  Primăria comunei Cernești
Director,                                                                                         Primar,                               

ing. Andrei Dan ENACHE                                                              Mircea Aurel DEAC
Inginer șef,

biolog Andrei TEREC
Contabil șef,                                                                                   Juridic

ec. Daniela LUNGU

VIZA C.F.P.
Vizat Oficiu Juridic,                                                                         Responsabil protocol, 
Sistem Hidrotehnic Someș,

ing. Ioan MARARU
Birou Exploatare Lucrări,

geograf Daniel MOLDOVAN
Responsabil  Protocol, 

Coordonator Formaţia Târgu Lăpuș,

ing. Mircea BUDA
	
Adresa de corespondență
str Hortensiei nr. 2A, C.P. 430294, Baia Mare, jud. Maramureș

Tel: +40 0262 225 044

Fax: +40 0262 226 266

Email: dispecer@sgamm.dast.rowater.ro

